ДЛОШ Ендуро 2022 Наредба 

Дати: 2-3 Юли

Място на провеждане: Родопи, район Пловдив. Старт-финал: село Брестник

Организатор: СК Райдърс Юнайтед и Сдружение Крива Спица

Ранг на състезанието: Квалификационно събитие за Enduro World Series, ДЛОШ Ендуро и 2 кръг от Български Ендуро Серии за 2022

Събитието се провежда е подкрепата на: Българска Федерация Колоездене, ДЗИ, Ред Бул България, Quinbite, Sofia Physio Center и други.

Лиценз: За да участвате в състезанието е ЗАДЪЛЖИТЕЛНО да притежавате валиден лиценз към Българска Федерация Колоездене за дните на състезанието! Той може да бъде редовен годишен Клубен или Индивидуален лиценз или Хоби годишен или такъв само за периода на събитието. Повече подробности, ценоразпис и линк за онлайн издаване на лицензите можете да откриете тук

Такса участие: Всички притежаващи годишен клубен или индивидуален лиценз към Българска Федерация Колоездене участват безплатно в състезанието. Всички останали притежаващи хоби лицензи или лицензи към друга държава следва да заплатят такса участие, както следва:

- 60 лв при предварително заплащане на таксата*

- 70 лв при заплащане на таксата на място

- 80 лв без предварителна онлайн регистрация

*Таксата за участие трябва да бъде преведена предварително по банков път на:

Банка ДСК
IBAN: BG73STSA93000022370759
Основание за плащане: Такса участие + имената на състезателя
СДРУЖЕНИЕ ФРИЙ РАЙДЪРС ЮНАЙТЕД

На място при регистрацията и получаването на стартов номер е необходимо да предоставите на организатора копие от платежното нареждане.

Дисциплина: ЕНДУРО

Категории: Участието в дадена категория се определя според годините, които се навършват в текущата календарна година.

- Юноши U21
- Мъже 21+
- Мастър 35+
- Мастър 45+
- Жени

Категориите ще бъдат сформирани само при налични на минимум 5 състезателя в категория. В случай че няма записани достатъчно състезатели за дадена категория, тя ще бъде приобщена към най-близката такава. Изключение прави само категорията за жените и юношите, където е необходимо да има минимум 3 участници.

Награден фонд: Победителите в отделните категории до трето място ще медали, парични и/или предметни награди.

Задължителна екипировка: Всеки един състезател, който иска да участва в състезанието е необходимо да използва следната защитна екипировка:

- Каска с подбрадник (full face)
- Наколенки
- Гръб протектор или раница с твърд гръб
- Ръкавици
- Маска / очила
- Блуза / Джърси с дълъг ръкав

Препоръчително за всички състезатели е използването и на броня за врат и налакътници.

Всеки един състезател ще бъде проверяван на старта за наличието за пълен комплект защитна екипировка и няма да бъде допуснат до трасетата без всичко необходимо.

Освобождаване от отговорност: За да се включи в състезанието е необходимо всеки един състезател да подпише декларация за освобождаване от отговорност. С нея той освобождава от отговорност всички организатори и спонсори на събитията, като поема цялостна отговорност за действията си и възможните последици. На място по време на регистрацията и получаването на стартови номера за всяко едно от състезанията, ще има разпечатани такива декларации. Тя ще бъде изпратена и на всеки един състезател след предварителната му онлайн регистрация, на посоченият и-мейл за обратна връзка. За непълнолетните лица, които искат да се включат в мероприятията е задължително декларацията да бъде попълнена и подписана и от родител/настойник. В случай, че по време на събитията на място не присъства родител/настойник, който да подпише декларацията пред организаторите, е необходимо тя да бъде предварително попълнена и заверена пред нотариус.

Застраховка: Задължително е всеки един участник да притежава валидна застраховка за дните на състезанието. Тя трябва да бъде от тип „Злополука за спортисти“ с покритие на разходи към Планинска Спасителна Служба (ПСС) и да е активна по време на провеждане на тренировки и състезания.

Изправност на велосипеда: Всеки един състезател е задължен да стартира с технически изправен велосипед с оглед на собствената му безопасност.

Механизация по време на събитието: Всеки един състезател е задължен сам да ремонтира и поддържа велосипеда си по време на събитието. След като веднъж е стартирал с дадено колело, състезателя няма право да го заменя и/или определени части от него (рамка, окачване, шини). 

Времеви график: Състезателите са задължени да спазват точно определения от организаторите времеви график и програма, както и часовете си за стартиране. 

Програма:

1 Юли | Петък
16:00 – 18:00 Регистрация /старт-финална зона с. Брестник/

2 Юли | Събота
9:00 – 14:00 Регистрация /старт-финална зона с. Брестник/
10:00 – 17:00 Тренировки
17:30 - Техническа Конференция /старт-финална зона с. Брестник/

3 Юли | Неделя
8:00 – Среща старт-финална зона с. Брестник, “Чек-ин”, проверка на екипировката и велосипедите и потегляне към старта на етап 1
... Награждаване

Подробната програма ще бъде изпратена на всеки състезател и публикувана няколко дни преди състезанието.

Етапи: Състезaнието ще включи общо 4 специални етапа с разнообразни и технични трасета. Подробна карта и повече информация ще бъде публикувана и изпратена до състезателите няколко дни преди събитието.

Допълнителна информация: За всякаква допълнителна информация не се колебайте да се свържете с нас на contact@conceptcreative.org
